पाएं अपने शहर की ताज़ा ख़बरें और फ्री ई-पेपरडाउनलोड करें
सावली (चंद्रपुर). सावली के पास वैनगंगा नदी किनारे स्थित सागर बार में 3 जून की रात मृत मिले गड़चिरोली के सी-60 जवान की हत्या किए जाने की बात गुरुवार को सामने आते ही पुलिस ने बार के दो कर्मचारियों को गिरफ्तार कर लिया। इससे परिसर में खलबली मच गई है।
विगत वर्ष ही इस बार में हंगामे की वारदात सामने आई थी। विवादास्पद बार के कर्मचारियों द्वारा ही एक पुलिस जवान की हत्या होने के मामले पर आश्चर्य एवं असंतोष जताया जा रहा है। पुलिस के मुताबिक जवान विनोद विष्णु किरंगे (24) गत 3 जून की रात अपने भतीजे, एक सहयोगी जवान तथा चालक को लेकर सागर बार में गया था। उस समय बार के नौकरों के साथ उसका किसी बात को लेकर हुआ विवाद मारपीट तक जा पहुंचा था। इसी बीच जवान के साथ आए लोग भाग जाने से वह अकेला पड़ गया।
इसका गलत लाभ उठाते हुए बार के नौकरों ने विनोद के चेहरे और सिर पर गंभीर प्रहार कर उसे ढेर कर दिया। बाद में नदी के बीचोबीच उसे फेंक दिया। पुलिस पहले इसे आकस्मिक मौत का मामला मान रही थी, परंतु शव विच्छेदन रिपोर्ट के बाद जांच-पड़ताल के दौरान हत्या का मामला सामने आते ही गुरुवार को सावली पुलिस ने बार के दो कर्मचारियों व्याहाड खुर्द निवासी प्रफुल मुकुंदा गोहणे(21) तथा नीलकंठ शालिक सिडाम (23) को गिरफ्तार कर लिया। पुलिस के अनुसार और गिरफ्तारियां संभव है।
मामूली विवाद में हत्या
अमरावती. सायंस्कोर मैदान के पास एक गुमठी पर हुए विवाद में युवक की हत्या की गई। बुधवार को देर रात ग्राहक और दुकानदार के बीच हुए विवाद ने बड़ा रूप धारण कर लिया और दुकान और उसके साथियों ने मिलकर एक युवक पर धारदार हथियारों से हमला बोल दिया। मृतक का नाम हिंमत गेडाम (२३) मुदलियार बताया गया है। पुलिस ने इस मामले में आरोपियों को भी गिरफ्तार कर लिया। घायल युवक को कल रात पहले इर्विन, वहां से सावदेकर के निजी अस्पताल और बाद में नागपुर के मेडिकल कॉलेज अस्पताल में रेफर किया गया था। जहां गुरुवार दम तोड़ दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn